**KLASA: 112-01/19-01/16**

**URBROJ: 2182/01-19/01-01**

Knin, 16. listopada 2019. godine

 Na temelju članka 107. Zakona o odgoju i obrazovanju u osnovnoj i srednjoj školi („NN“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17 i 68/18), članka 6. i 7. Pravilnika o zapošljavanju, KLASA: 003-05/19-01/2 URBROJ: 2182/01-19/05-01, te odredbi Pravilnika o radu Osnovne škole Domovinske zahvalnosti, v.d. ravnateljica Osnovne škole Domovinske zahvalnosti Marija Stojanović, objavljuje

**NATJEČAJ**

**za zasnivanje radnog odnosa**

 **Radna mjesta:**

1. **UČITELJ/ICA GLAZBENE KULTURE- Knin,** 1 izvršitelj/ica na neodređeno nepuno radno vrijeme, 12 sati tjedno, upražnjeno radno mjesto
2. **UČITELJ/ICA GLAZBENE KULTURE- Knin,** 1 izvršitelj/ica na određeno nepuno radno vrijeme, 22 sata tjedno, zamjena
3. **UČITELJ/ICA RAZREDNE NASTAVE – Knin,** 1 izvršitelj/ica na određeno puno radno vrijeme, 40 sati tjedno, zamjena
4. **UČITELJ/ICA MATEMATIKE – Knin,** 1 izvršitelj/ica na neodređeno puno radno vrijeme, 40 sati tjedno, upražnjeno radno mjesto
5. **UČITELJ/ICA ENGLESKOG JEZIKA – Knin,** 1 izvršitelj/ica na neodređeno puno radno vrijeme, 40 sati tjedno, upražnjeno radno mjesto
6. **UČITELJ/ICA HRVATSKOG JEZIKA- Knin,** 1 izvršitelj/ica na određeno nepuno radno vrijeme, 9 sati tjedno, zamjena
7. **UČITELJ/ICA SRPSKOG JEZIKA I KULTURE- Knin,** 1 izvršitelj/ica na neodređeno nepuno radno vrijeme, 11 sati tjedno, upražnjeno radno mjesto
8. **UČITELJ/ICA SRPSKOG JEZIKA I KULTURE- Knin,** 1 izvršitelj/ica na neodređeno nepuno radno vrijeme, 11 sati tjedno, upražnjeno radno mjesto
9. **UČITELJ/ICA INFORMATIKE- Knin,** 1 izvršitelj/ica na neodređeno nepuno radno vrijeme, 32 sata tjedno, upražnjeno radno mjesto
10. **UČITELJ/ICA TJELESNE I ZDRAVSTVENE KULTURE- Knin,** 1 izvršitelj/ica na određeno nepuno radno vrijeme, 18 sati tjedno, zamjena.

 Uvjeti za zasnivanje radnog odnosa:

- opći uvjeti sukladno općim propisima o radu, te posebni uvjeti propisani Zakonom o odgoju i obrazovanju u osnovnoj i srednjoj školi („NN“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17 i 68/18) – u daljnjem tekstu – Zakon, i Pravilnikom o odgovarajućoj vrsti obrazovanja učitelja i stručnih suradnika u osnovnoj školi („NN“, broj 6/19) – u daljnjem tekstu - Pravilnik.

 Mjesto rada:

* Osnovna škola Domovinske zahvalnosti (centralni objekt), Josipa Jovića 2, Knin
* Područna škola Golubić
* Područna škola Kijevo.

 U pisanoj prijavi na natječaj kandidati obvezno navode osobne podatke: ime i prezime, datum i mjesto rođenja, adresu, kontakt – broj telefona/mobitela, e-mail, naziv radnog mjesta na koje se prijavljuju.

 Pisanu prijavu je potrebno vlastoručno potpisati.

 **Uz pisanu prijavu na natječaj potrebno je priložiti:**

* životopis
* diploma odnosno dokaz o stečenoj stručnoj spremi
* dokaz o državljanstvu
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona (ne starije od dana objave natječaja)
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje (ne starije od dana objave natječaja).

 Navedene isprave odnosno prilozi dostavljaju se u neovjerenoj preslici.

 Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika.

 Rok za podnošenje prijava je 8 dana od dana objave natječaja.

 Na natječaj se mogu javiti osobe oba spola sukladno Zakonu o ravnopravnosti spolova („NN“, broj 82/08 i 69/17).

 Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji („NN“, br. 121/17), članka 48.f Zakona o zaštiti vojnih i civilnih invalida rata („NN“, br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03 i 148/13) ili članka 9. Zakona o profesionalnoj rehabilitaciji i zapošljavanju osoba s invaliditetom („NN“, broj 157/13, 152/14 i 39/18) dužan je u prijavi na javni natječaj pozvati se na to pravo i uz prijavu na natječaj, pored navedenih isprava odnosno priloga, priložiti svu propisanu dokumentaciju prema posebnom zakonu te ima prednost u odnosu na ostale kandidate, ali samo pod jednakim uvjetima.

 Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji, dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

 **link sa uputama:  https://gov.hr/moja-uprava/branitelji/zaposljavanje/prednost-pri-zaposljavanju/403**

 Dodatne informacije o dokazima koji su potrebni za ostvarivanje prava prednosti pri zapošljavanju mogu se potražiti na poveznici:

**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**

 Kandidatom prijavljenim na natječaj smatra se osoba koja podnese pravodobnu i potpunu prijavu te ispunjava formalne uvjete iz natječaja.

 Potpunom prijavom smatra se ona koja sadrži sve podatke i priloge navedene u ovom natječaju.

 Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno vrednovanju kandidata prema odredbama Pravilnika o zapošljavanju, KLASA: 003-05/19-01/2 URBROJ: 2182/01-19/05-01 (u daljnjem tekstu – Pravilnik o zapošljavanju).

 Obavijest o načinu provjere, odnosno testiranju, području provjere, pravnim i drugim izvorima za pripremu kandidata za vrednovanje, vremenu i mjestu održavanja vrednovanja te listi kandidata objavit će se u roku od 8 dana od isteka roka za podnošenje prijava na natječaj, na mrežnoj stranici Osnovne škole Domovinske zahvalnosti u rubrici „Natječaji“.

 Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj.

 Škola ne obavještava osobu o razlozima zašto se ne smatra kandidatom natječaja.

 Kandidati prijavljeni na natječaj bit će obaviješteni o rezultatima natječaja putem mrežne stranice školske ustanove (<http://os-domovinske-zahvalnosti-kn.skole.hr/natjecaji>), najkasnije u roku od 15 dana, od dana sklapanja ugovora o radu s odabranim kandidatom.

 U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 21. stavku 4. Pravilnika.

 Natječaj se objavljuje na mrežnim stranicama i oglasnim pločama Hrvatskog zavoda za zapošljavanje te mrežnim stranicama Škole.

 Prijave na natječaj s traženom dokumentacijom, u zatvorenoj kuverti, podnose se na adresu: **Osnovna škola Domovinske zahvalnosti, Josipa Jovića 2, 22300 Knin, s naznakom „Za natječaj“** (navesti naziv radnog mjesta za koje se kandidat prijavljuje).

 U skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakona o provedbi Opće uredbe o zaštiti podataka ( NN 42/18) prijavom na natječaj osoba daje privolu za prikupljanje i obradu osobnih podataka iz natječajne dokumentacije, a sve u svrhu provedbe natječaja za zapošljavanje.

 v.d. ravnateljica

Marija Stojanović

Dostaviti:

* Hrvatski zavod za zapošljavanje
* Web stranica Škole
* Pismohrana